  Майя Бывальцева 2-тӥ шуркынмонэ Ижкарысь Вормон скверын Удмуртилэн кунлыкезлы 100 ар тырмонлы сӥзем бадӟым адӟытон усьтӥськоз. Со сярысь улосвыл тӧролэн но кивалтэтлэн пресс-службазы ивортӥз. «100 лет государственности Удмуртии: документы, события, лица» адӟытонысь тодыны луоз, ку кылдӥз удмурт калыклэн автономиез, кин солэн кутсконаз сылӥз, кыӵе кун данъетъёсын пусъемын элькун но трос мукетсэ Адӟытонэ Удмуртиысь кун архивлэн, Россиысь кун архивлэн, Россиысь мерлык но политикая историяя кун архивлэн, Санкт-Петербургысь валтӥсь кун истори архивлэн фондъёсысьтызы 1917-2020 аръёсысь 200-лэсь трос ужкагазъёсты поттозы. Куд-огзэ соосты нырысьсэ возьматозы. Озьы ик нимъёссэс историе кельтэм муртъёслэсь туспуктэмъёссэс учкыны луоз. Удмуртилэн историяз нимысьтыз инты басьто 1920-тӥ арын 2-тӥ шуркынмонэ Владимир Ленинэн (Ульяновен) но Совнаркомлэн ужъёсызъя управляющиен Владимир Бонч-Буревичен кинюртэм «Об образовании автономных областей народов – калмыцкого, марийского и вотяцкого» пуктэт но 1920-тӥ арын 4-тӥ шуркынмонэ ВЦИК-лэн (Всероссийский Центральный Исполнительный Комитет) но Совнаркомлэн «Об образовании автономной области вотякского народа» валче кутэм пуктэтсы. Адӟытон 2020-тӥ арын 20-тӥ шуркынмонозь ужалоз.  Тодэ вайытом, Удмуртилэн кунлыкезлы 100 ар тырмон азьын Глазкарын кун но мер ужасьлы, Вотской автоном улосвыллэн нырысетӥ кивалтӥсезлы Иосиф Наговицынлы сӥзем буре ваён пул усьтӥзы.  Тегъёс: Мерлык Ижкар Удмуртия история адӟытон Удмуртилэнкунлыкезлы100ар 100ар  